Kecha, 6 mart kuni soat 20:17 da A-373 avtomobil yo‘lining “Vodiy-Toshkent” yo‘nalishi 222,1-kilometrida 70 kub metr tuproq-loy ko‘chkisi hodisasi sodir bo‘lib, yo‘lning 2- va 3-tasmasiga qisman tushishi kuzatilgan. Foto: yuz.uz “Yangi O‘zbekiston” nashrining Favqulodda vaziyatlar vazirligiga tayanib xabar berishicha, voqea joyiga “Qamchiq” Maxsus qidiruv, yong‘in-qutqaruv boshqarmasi qutqaruvchilari yetib borgan. “Qamchiqavtoyo‘l” xodimlari bilan hamkorlikda yo‘lini tuproq-loy massasidan tozalash ishlari amalga oshirilgan va transport vositalarining xavfsiz harakati ta’minlangan.